**Jegyzőkönyv**

**az MTVE Elnökségi üléséről**

**Készült**: Balatonberény, 2019. augusztus 16.-án, Balatonberény, Napfény u.1.sz. alatti helységben.

**Jelen vannak:** Dér Ferenc elnök, Bali Istvánné, Lepp László, Somogyi-Magyar József, Egri Zoltán vezetőségi tagok.

Rádi Adrienn Etikai Bizottság elnöke

Dér Ferenc elnök megállapítja, hogy az elnökség tagjai mind megjelentek, az elnökségi ülés határozatképes.

Az elnökség felkéri Egri Zoltánt a jegyzőkönyv vezetésére és Somogyi-Magyar Józsefet a jegyzőkönyv hitelesítésére

Dér Ferenc elnök a meghívóban szereplő napirendeket javasolja megtárgyalni.

Napirendi pontok: 1. Közgyűlések Törvényszéki bejegyzésével kapcsolatos feladatok.

2. Rendkívüli Közgyűlés, FB tag újraválasztására.

3. Gazdasági Vezető és Kikötőmester (szerződés, munkakör, átadás, jelöltek.)

4. Kamerarendszer jogosultságának szabályozása.

5. Augusztus 20-i felvonulás szervezése.

6. Társadalmi munka szervezése.

7. Egyebek.

Napirendi pontokat az elnökség egyhangúlag elfogadta.

.

1. **Közgyűlések Törvényszéki bejegyzésével kapcsolatos feladatok**

Dér Ferenc tájékoztatta az Elnökséget, hogy az Egyesület Alapszabályának módosítását és az új tisztségviselők megválasztását követő változás bejegyzési eljárás során mellékelni szükséges a vonatkozó közgyűlési jegyzőkönyvek, és jelenléti ívek hitelesített változatát és a megválasztott tisztségviselők adatait.

Az Elnökségi Tagok szükséges adatai a helyszínen rögzítésre kerültek.

Az elnökség felkérte Somogyi-Magyar Józsefet, az elmúlt időszakban elkészített közgyűlési jegyzőkönyvek, jelenléti ívek összegyűjtésére, amelyeket Dér Ferenc hivatalosan aláír és lepecsétel, majd ezt követően a jogi képviselő részére a hivatalos eljárás lefolytatása érdekében eljuttat.

**1./2019. ( 08.16) Elnökségi határozat**

**Az Elnökség felkérte Somogyi-Magyar Józsefet, az elmúlt időszakban elkészített közgyűlési jegyzőkönyvek, jelenléti ívek összegyűjtésére.**

**Felelős: Somogyi-Magyar József**

**Határidő: 2019.08.28**

1. **Rendkívüli Közgyűlés, FB tag újraválasztására**

Dér Ferenc tájékoztatta az Elnökséget, hogy a Felügyelő Bizottság egy tagja összeférhetetlenség miatt lemondott tisztségéről, ezért helyére új tagot kell választani.

Az Elnökség felkérte a Jelölő Bizottságot, hogy az előző választás folytatásaként az aktuális jelöltektől kérje be az elfogadó nyilatkozatokat, majd készítse elő és bonyolítsa le a következő rendkívüli közgyűlésen az új FB tag megválasztását.

**2./ 2019.(08.16.) Elnökségi határozat**

**Az Elnökség felkérte a Jelölő Bizottságot, az aktuális jelöltek elfogadó nyilatkozatának bekérésére.**

**Felelős: Somogyi-Magyar József**

**Határidő: 2019.08.28**

1. **Gazdasági Vezető és Kikötőmester (szerződés, munkakör, díjazás, átadás, jelöltek.)**

Az Egyesület módosított Alapszabálya értelmében a Gazdasági Vezető és Kikötőmester feladatát a jövőben megbízási szerződés keretében látja el. A kikötőmesteri tevékenységeket az új szerződés megkötéséig, de legkésőbb 2019.12.31-ig továbbra is Zsiborács Zoltán végzi el.

Az Elnökség részletes tárgyalást követően elfogadta mindkét tisztség megbízási szerződés tervezetét, valamint a végleges munkaköri leírások elkészítésének határidejét 2019.08.30-re tűzte ki.

Dér Ferenc bemutatta az eddig felmerült jelentkezőket, ismertette szakmai tapasztalatukat.

Az Elnökség felkérte Dér Ferencet - munkaköri leírások véglegesítését követően - a jelöltekkel történő egyeztetésre és a szerződések megkötésére.

**3./2019.(08.16.) E.határozat**

**Az Elnökség a Gazdasági Vezető és Kikötőmester megbízási szerződés tervezetét elfogadta és felkérte Dér Ferencet a jelöltekkel történő egyeztetésre és a szerződések megkötésére.**

**Felelős: Dér Ferenc**

**Határidő: 2019.09.30**

1. **Kamerarendszer jogosultságának szabályozása**

Lepp László ismertette a kamerarendszer tesztelésének első fázisában elért eredményeket, és leszűrt tapasztalatokat. Felvetette, hogy a felmerült igények miatt szabályozni szükséges a rendszerhez hozzáférők körét és módját.

Somogyi-Magyar József jelezte a betekintési jogosultság bővítés jogszabályoknak való megfelelésével kapcsolatos aggályait. Véleménye szerint a hozzáférők számát inkább csökkenteni kellene. Lepp László álláspontja ismertetésében kifejtette, hogy az Egyesület aktualizált Adatvédelmi Szabályzata a jogszabály megalkotóival közösen, illetve velük egyeztetve készült. Tájékoztatása szerint az a kamerarendszert telepítő szakcég szerint is megfelel a vonatkozó előírásoknak.

Egri Zoltán hozzáfűzte, hogy a szabályzat elolvasását követően azt alkalmasnak találja, abban jelentős jogi kockázatot nem lát.

Az Elnökség támogatja a tesztelés folytatását. A technikai lehetőségek figyelembevételével a felhasználók számát 15 főben maximalizálja. A hozzáférést az elnökségi tagok, a Felügyelő-, és Etikai Bizottság Elnökök, valamint 2 rendszergazda részére biztosítja. Az ezen felül fennmaradt keret elejéig – a beérkezési sorrendet figyelembe véve – a jelentkezők indokait figyelembe véve egyedi elbírálás alapján dönt. A rendszerhez való hozzáférés feltétele az előzetesen kitöltött és aláírt Titoktartási nyilatkozat átadása.

Somogyi-Magyar József jelezte, hogy nem kíván élni a betekintés lehetőségével, mivel szerinte ez aggályos.

**4./2019.(08.16.) E.határozat**

**Az Elnökség 4 igen, 1 ellen szavazattal, támogatja a betekintési lehetőséget 15 fő részére, a tesztelés folytatását. Az Elnökség felkéri és megbízza Lepp Lászlót a jóváhagyott személyek részére – nyilatkozatok aláírását követően- a hozzáférés kialakítására.**

**Felelős: Lepp László**

**Határidő: Folyamatosan**

1. **Augusztus 20-i felvonulás szervezése**

Dér Ferenc bemutatta javaslatát a felvonulás részletes forgatókönyvére, amellyel kapcsolatban a résztvevők tetszésüket nyilvánították ki. Néhány kisebb kiegészítéssel és javaslattal közösen kialakították a végleges forgatókönyvet.

1. **Társadalmi munka szervezése**

Az ősszel aktuális karbantartási, takarítási, valamint az elöregedett fák kivágásából adódó kötelező fásítási munkálatok elvégzésére az Elnökség 2019. október 26. szombat 9 órára társadalmi munkát hirdet. Tagtársunk felajánlásának köszönhetően a feladatok elvégzését követően közös bográcsos ebéd elfogyasztására nyílik lehetőség.

1. **Egyebek**

Kmf.

Dér Ferenc

Egri Zoltán Elnök Somogyi-Magyar József

jegyzőkönyv vezető jegyzőkönyv hitelesítő